पाएं अपने शहर की ताज़ा ख़बरें और फ्री ई-पेपरडाउनलोड करें
वर्तमान मे कोविड -19 महामारी के समय आमजन को सुलभ व सस्ती एम्बुलेंस सेवा उपलब्ध कराने के लिए व एम्बुलेंस की दरों में एकरूपता लाने के लिए राज्य सरकार के निर्देशानुसार एम्बुलेंस व शव वाहनों का किराया निर्धारित किया गया है।कलेक्टर सिद्धार्थ सिहाग ने बताया कि प्रथम 10 किमी तक 500 रूपए। जिसमें आना - जान सम्मलित होगा व 10 किमी के बाद वाहन मारूति वैन, मार्शल, मैक्स आदि की दर 12.50 रू प्रति किमी, टवेरा, इनोवा, बोलेरो, कूर्जर, रायनों आदि की दर 14.50 रू प्रति किमी और अन्य बड़े एम्बुलेंस व शव वाहन की दर 17.50 रू प्रति किमी निर्धारित की गई है।
इसके अलावा एसी वाहन होने पर 1 रू प्रति किमी अतिरिक्त शुल्क लागू होगा। उन्होंने बताया कि कोविड के मरीज व शव को लाने ले जाने के लिए एम्बुलेंस चालक की सुरक्षा को ध्यान में रखते हुए पीपीई किट व सेनेटाईजेशन का व्यय प्रति चक्कर 350 रू अतिरिक्त वसूल किया जा सकेगा।एम्बुलेंस व शव वाहनों का 10 किमी बाद का किराया दोनों तरफ का लागू होगा। उन्होंने बताया कि डीजल 91 रू प्रति लीटर मानकर यह दरें निर्धारित की गई है प्रति लीटर डीजल में वृद्धि होने पर 20 पैसे प्रति रूपए की दर से उपरोक्त किराए में वृद्धि की जा सकेगी। किसी भी वाहन का रात्रि का व वाहन धुलाई का अतिरिक्त किराया देय नहीं होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn